3. ΑΠΟΦΑΣΗ ΥΠΟΥΡΓΟΥ ΕΜΠΟΡΙΚΗΣ ΝΑ ΥΤΙΛΙΑΣ Αριθ. 94711/30/80 της 11/25 Ιουλ 1980 (ΦΕΚ Β΄ 702) Περί της επιχορηγήσεως των καυσίμων των καταναλισκομένων από τα ακτοπλοϊκά και λοιπά πλοία. Έχοντας υπόψη: Τις διατάξεις των παρ. 4 και 5 της υπό του Νόμ. 1060/80 κυρωθείσης υπ’ αριθ. 99649/11.6.80 κοινής αποφάσεως των Υπουργών Συντονισμού, Οικονομικών, Βιομηχανίας και Ενεργείας και Εμπορικής Ναυτιλίας, αποφασίζουμε: Καθορίζουμε τους δικαιούχους, τους όρους, τις προϋποθέσεις, την διαδικασία παροχής της επιχορηγήσεως που αναφέρεται εις την παρ. 5 της άνω αποφάσεως, ως και κάθε εν γένει θέμα σχετιζόμενο με αυτή, ως ακολούθως: Ι.Περιπτώσεις Επιχορηγήσεως: 1.Η κατά τα ανωτέρω επιχορήγηση παρέχεται για τα εκτελούμενα από 1.6.1980 μέχρι 30.9.1980 προγραμματισμένα δρομολόγια (προσωρινά ή οριστικά) μεταξύ Ελληνικών λιμένων από τα ακτοπλοϊκά επιβατηγά πλοία (κλασσικού τύπου ή οχηματαγωγά) και φορτηγά οχηματαγωγά, εφ’ όσον αυτά έχουν δρομολογηθεί μέχρι και της 31.5.1980. 2.Ωσαύτως παρέχεται υπό τους αυτούς όρους η ως άνω επιχορήγηση και για τα εντός του αυτού διαστήματος εκτελούμενα κατά τροποποίηση εγκεκριμένων, δρομολόγια εφ’ όσον αυτά εγκρίνονται από το ΥΕΝ ή από τις εξουσιοδοτημένες από το ΥΕΝ Λιμενικές Αρχές, προς εξυπηρέτηση αμέσων συγκοινωνιακών αναγκών. ΙΙ.Τρόπος Υπολογισμού Επιχορηγήσεως: 1.Η επιχορήγηση αυτή υπολογίζεται προς δραχ. 3 κατά αναλισκόμενο λίτρο πετρελαίου εσωτερικής καύσεως (DIESEL) και προς δραχ. 1 κατά αναλισκόμενο κιλό πετρελαίου εξωτερικής καύσεως (Μαζούτ 1500΄΄), επί τον αριθμό των ναυτικών μιλίων που καλύπτουν τα ως άνω δρομολόγια, εφ’ όσον αυτά εκτελούνται από τα οικεία πλοία βάσει της μέσης πραγματικής ανά μίλι καταναλώσεως καυσίμων εν πλω, υπολογισθησομένης υπό της Επιθεωρήσεως Εμπορικών Πλοίων (ΕΕΠ). Προς τούτο η ΕΕΠ θα εκδόσει πίνακα αναφέροντα την ως άνω μέση κατανάλωση κατά επιχορηγούμενο πλοίο. 2.Σε περίπτωση εξαντλήσεως του από της κυρωθείσης κοινής αποφάσεως διατεθέντος ποσού εξ 195.000.000 δραχμών προ της 30.9.1980 η επιχορήγηση διακόπτεται. ΙΙΙ.Δικαιούχοι και Διαδικασία απολήψεως της επιχορηγήσεως: 1.Η κατά τα ανωτέρω επιχορήγηση αποδίδεται στις Εταιρίες Πετρελαιοειδών που συμπεριλαμβάνονται στην υπ’ αριθ. 89443/18.6.79 κοινή απόφαση των Υπουργών Συντονισμού, Οικονομικών, Εμπορίου, Βιομηχανίας και Ενεργείας και Εμπορικής Ναυτιλίας, και οι οποίες εφοδιάζουν με καύσιμη ύλη τα πλοία για την εκτέλεση των ως άνω δρομολογίων. Οι Εταιρείες κατ’ ακολουθίαν πιστώνουν τα δικαιούμενα επιχορηγήσεως πλοία με τα αντιστοιχούντα εις αυτά ποσά. Η απόληψη της επιχορηγήσεως αυτής από τις προμηθεύτριες Εταιρείες, πραγματοποιείται κατόπιν υποβολής από αυτές στο Υπουργείο Εμπορικής Ναυτιλίας Διεύθυνση Ακτοπλοΐας – Τμήμα 3ο, των κάτωθι δικαιολογητικών: α)Βεβαιώσεως της Λιμενικής Αρχής του τόπου εφοδιασμού του πλοίου με καύσιμα. Η βεβαίωση αυτή λαμβανομένη μερίμνη των εκμεταλλευομένων τα πλοία, πρέπει να περιλαμβάνει τ’ ακόλουθα στοιχεία:(Ι) ότι το πλοίο δικαιούται επιχορηγήσεως βάσει των ως άνω κριτηρίων, (ΙΙ) τον αριθμό των μιλίων των εκτελεσθέντων δρομολογίων, (ΙΙΙ) την ανά μίλι κατανάλωση του πλοίου την προκύπτουσα εκ του πίνακος της ΕΕΠ, (ΙV) την συνολικώς αναλωθείσα ποσότητα καυσίμων βάσει του κατά τα ως άνω υπολογισμού και (V) το καταβλητέο ποσόν επιχορηγήσεως. β)Συγκεντρωτικής καταστάσεως εις τριπλούν συντασσομένης από τις προμηθεύτριες Εταιρείες που θα περιλαμβάνει: (Ι) το όνομα του δικαιουμένου πλοίου και πλοιοκτήτου ή εφοπλιστού, (ΙΙ) την διατεθείσα κατά πλοίο ποσότητα καυσίμων και (ΙΙΙ) το δικαιούμενο ποσό επιχορηγήσεως βάσει του υπό της οικείας Λιμενικής Αρχής γενομένου υπολογισμού. γ)Αντιγράφου του διατρήτου πιστωτικού σημειώματος προς πελάτες της Εταιρείας. δ)Συγκεντρωτικού χρεωστικού σημειώματος (πρωτοτύπου) που θα απεικονίζει την απαίτηση της Εταιρείας από το Δημόσιο. ε)Πιστοποιητικού περί της φορολογικής ενημερότητος της προμηθεύτριας Εταιρείας και  ς)Αντιγράφων των υπό στοιχ. 2α, 2β και 2γ αναφερομένων δικαιολογητικών. 2.Προς έκδοση από τις οικείες Λιμενικές Αρχές της κατά τα ανωτέρω βεβαιώσεως, οι εκμεταλλευόμενοι τα επιχορηγούμενα πλοία πρέπει να υποβάλουν προς αυτές τα ακόλουθα στοιχεία: α)Κεκυρωμένο αντίγραφο της αιτήσεως εφοδιασμού ή αναλώσεως ή του δελτίου παραλαβής καυσίμων θεωρημένων από την Τελωνειακή Αρχή του τόπου παραλαβής. β)Υπεύθυνη δήλωση του Νόμ. 105/1969 υπογραφομένη από τον Πλοίαρχο και τον Α΄ Μηχανικό περί των πραγματοποιηθέντων ταξειδίων μεταξύ των Ελληνικών λιμένων. γ)Αντίγραφο ημερολογίου Γεφύρας περί των εκτελεσθέντων υπό το στοιχ. Ι της παρούσης δρομολογίων κατά το από 1.6.1980 έως 30.9.1980 χρονικό διάστημα. 3.Το ΥΕΝ/ΓΔΠ/ΔΑΚ 3ο μετά από έλεγχο των υποβαλλομένων δικαιολογητικών από τις Εταιρείες πετρελαιοειδών εγκρίνει κατά σειράν βάσει της ημερομηνίας λήψεως των δικαιολογητικών και εγγραφής των από ειδικό βιβλίον πρωτοκόλλου την πληρωμή της επιχορηγήσεως, μη υποκειμένης εις ουδεμία κράτηση πλην του αναλογούντος τέλους χαρτοσήμου παρακρατουμένου κατά τις ισχύουσες διατάξεις. (Μετά τη σελ. 832)Σελ. 833 Τεύχος 747-Σελ. 109. Ειδικές τιμές καυσίμων 19.Λ.η.3 ΙV.Διακίνηση και λειτουργία ειδικού λογαριασμού: 1.Ο προβλεπόμενος στην παρ. 4 της υπ’ αριθ. 99649/11.6.80 κοινής Υπουργικής αποφάσεως ειδικός λογαριασμός θα τηρείται στο Κεντρικό κατάστημα της Τραπέζης Ελλάδος υπό τον Γενικό πρωτοβάθμιο λογαριασμό Νο 234 και με τίτλο «ΥΕΝ λογαριασμός επιχορηγήσεως επιβατηγών ακτοπλοϊκών πλοίων και φορτηγών οχηματαγωγών». 2.Ο τρόπος κινήσεως του λογαριασμού έχει ως ακολούθως: α)Εις πίστωση του λογαριασμού θα μεταφερθεί το ποσό που προβλέπεται από την ανωτέρω απόφαση για την πληρωμή των επιχορηγήσεων. β)Ο λογαριασμός θα χρεούται βάσει εντολών της Γενικής Διευθύνσεως Πλοίων – Διευθύνσεως Ακτοπλοΐας του ΥΕΝ προς την Τράπεζα Ελλάδος, υπογραφομένων από τον Γενικό Διευθυντή Πλοίων μέχρι ποσού 150.000 δραχμών από τον Αρχηγό Λ.Σ. από 150.000 – 300.000 δραχμές από τον Γεν. Γραμματέα από 300.001-3.000.000 δραχμές και από τον Υπουργό Ε.Ν. για μεγαλύτερα ποσά, για την πληρωμή των αναγνωριζομένων ως δικαιούχων πλοιοκτητών ή εφοπλιστών μέσω των Εταιρειών πετρελαιοειδών, βάσει των υποβαλλομένων από αυτές πλήρων των ως άνω δικαιολογητικών. 3.Η Δ/νση Ακτοπλοΐας Τμήμα 3ο για την παρακολούθηση των σχετικών δοσοληψιών του λογαριασμού θα τηρεί τα ακόλουθα βιβλία και στοιχεία: α)Ημερολόγιο χρηματικής διαχειρίσεως, β)βιβλίο εκδιδομένων εντολών, γ)βιβλίο αναγγελιών Τραπέζης Ελλάδος και δ)Ειδικόν βιβλίον πρωτοκόλλου λήψεως των δικαιολογητικών. 4.Επί της διαχειρίσεως του ανωτέρω λογαριασμού θα καταρτισθεί απολογισμός εσόδων-εξόδων, ο οποίος θα υποβληθεί στο Ελεγκτικό συνέδριο για τον κατά Νόμο Κατασταλτικό έλεγχο. 5.Η Τράπεζα Ελλάδος θα αποστέλλει κατά 15/μερο στο ΥΕΝ/ΓΔΠ/ΔΑΚ 3ο αντίγραφα κινήσεως του λογαριασμού. Η απόφαση αυτή να δημοσιευθεί στην Εφημερίδα της Κυβερνήσεως και εφαρμόζεται από 1.6.1980. Σελ. 834 Τεύχος 747–Σελ. 110 4. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ,  ΒΙΟΜΗΧΑΝΙΑΣ ΚΑΙ ΕΝΕΡΓΕΙΑΣ ΚΑΙ  ΕΜΠΟΡΙΚΗΣ ΝΑ ΥΤΙΛΙΑΣ Αριθ. 102502 της 29 Ιουλ./1 Οκτ. 1980  (ΦΕΚ Β΄ 987) Περί της διαδικασίας και των απαιτουμένων δικαιολογητικών για την πληρωμή των προβλεπομένων από τον Νόμ. 1060/1980 επιδοτήσεων στα πλοία της ακτοπλοΐας για το χρονικό διάστημα από 12.4.-31.5.1980. Έχοντας υπόψη: 1.Το Νόμ.400/76 «περί Υπουργικού Συμβουλίου και Υπουργείων». 2.Το Νόμ.1060/80, με τον οποίον κυρώνονται οι 89443/18.6.1979 και 94636/13.9.79 κοινές υπουργικές αποφάσεις, καθώς και η 5198/20.6.79 απόφαση του Υπουργού Συντονισμού. 3.Τις διατάξεις του Π.Δ. 238/79 «περί οργανισμού του Υπουργείου Βιομηχανίας και Ενεργείας» αποφασίζουμε: Καθορίζουμε τη διαδικασία και τα απαιτούμενα δικαιολογητικά της επιδοτήσεως ακτοπλοΐκών επιβατηγών (κλασσικού τύπου ή οχηματαγωγών) και φορτηγών οχηματαγωγών, καθώς και των πορθμείων που εκτελούν πλόες από λιμένα Βόλου προς Ταρτούς, για το χρονικό διάστημα 12.4.8031.5.1980, η οποία προβλέπεται από το άρθρ. 2 του Νόμ. 1060/1980, ως ακολούθως: Α. Η επιδότηση θα πραγματοποιείται με τη μέριμνα και με εντολές της ΙΙΙ Γενικής Διευθύνσεως Πετρελαιοειδών και Ενεργείας του Υπουργείου Βιομηχανίας και Ενεργείας εις βάρος του λογαριασμού με τον τίτλο «Ε.Δ.–Λογαριασμός Διαχειρίσεως Πετρελαιοειδών» αριθμός λογαριασμού 234153 που τηρείται στην Τράπεζα της Ελλάδος  19.Λ.η.3 Ειδικές τιμές καυσίμων Β.1.Οι πλοιοκτήτες που δικαιούνται επιδότηση πρέπει να λάβουν από τη Λιμενική Αρχή του λιμένα εφοδιασμού βεβαίωση από την οποία να προκύπτει: α.Ότι το πλοίο δικαιούται επιδοτήσεως βάσει της παρ. 6 της κοινής υπουργικής αποφάσεως αριθ. 89443/18.6.79, όπως τροποποιήθηκε με την 94636/13.9.79 όμοια. β.Ότι η προς επιδότηση ποσότητα καυσίμου από εκείνη που παραλήφθηκε κατά τον προηγούμενο εφοδιασμό αναλώθηκε σε πλόες εσωτερικού. 2.Για τη χορήγηση της ανωτέρω βεβαιώσεως θα πρέπει να κατατεθούν στην αρμόδια Λιμενική Αρχή τα ακόλουθα δικαιολογητικά: α.Κεκυρωμένο αντίγραφο του β΄ αντιτύπου της οικείας αιτήσεως εφοδιασμού, που επέχει θέση άδειας φορτώσεως, του προηγουμένου εφοδιασμού του πλοίου, στην οποία φαίνεται η πράξη βεβαιώσεως του αρμόδιου τελωνειακού οργάνου για την φορτωθείσα ποσότητα πετρελαίου εσωτερικής καύσεως (Ντήζελ) και πετρελαίου εξωτερικής καύσεως (Μαζούτ 1500΄΄) στο επιδοτούμενο πλοίο. Στην περίπτωση που πρόκειται περί πλοίου δικαιουμένου της επιδοτήσεως και επίσης δικαιουμένου εφοδιασμού από τελωνισμένα καύσιμα, θα υποβάλλεται αντί του ως άνω αντιγράφου αδείας φορτώσεως κεκυρωμένο αντίγραφο της αιτήσεως αναλώσεως βάσει της οποίας εγένετο η αποκατάσταση μέσω του τελωνείου ελευθέρων συγκροτημάτων ως και κατάσταση στην οποία να φαίνονται τα πλοία που εφοδιάσθηκαν με τα καύσιμα που αφορά η εν λόγω αίτηση αναλώσεως. Στην περίπτωση κατά την οποία δεν έχει πραγματοποιηθεί η ως άνω αποκατάσταση θα προσκομίζεται στην Λιμενική Αρχή από τον πλοίαρχο του αιτούντος τον εφοδιασμό πλοίου αντίγραφο του εις χείρας του δελτίου παραλαβής υγρών καυσίμων εξ ελευθέρων αποθεμάτων, βάσει του οποίου εγένετο ο προηγούμενος εφοδιασμός. β.Υπεύθυνη δήλωση του Νομ. 105/69 υπογεγραμμένη από τον πλοίαρχο και τον υπεύθυνο μηχανικό του πλοίου στην οποία θα αναγράφονται οι πραγματοποιηθέντες πλόες και η αναλωθείσα ποσότητα καύσιμων που αντιστοιχεί σε πλόες της παρ. 6 της υπ’ αριθ. 89443/18.6.79 κοινής υπουργικής αποφάσεως που τροποποιήθηκε με την υπ’ αριθ. 94636/13.9.1979 όμοιας και γ.Αντίγραφα ημερολογίου του πλοίου για τους αντίστοιχους πλόες. 3.Βάσει της ανωτέρω βεβαιώσεως οι Εταιρείες εμπορίας πετρελαιοειδών θα προβαίνουν στην αντίστοιχη πίστωση του δικαιουμένου πελάτου. 4.Οι Εταιρίες εμπορίας πετρελαιοειδών πρέπει να υποβάλλουν στο Υπουργείο Βιομηχανίας και Ενεργείας ΙΙΙ Γενική Διεύθυνση Πετρελαιοειδών και Ενεργείας την ανωτέρω λιμενική βεβαίωση μαζί με συγκεντρωτική κατάσταση δεόντως υπογεγραμμένη (σε 3 αντίγραφα) στην οποία θα αναγράφονται: α.Το όνομα του πλοίου που θα επιδοτηθεί και του πλοιοκτήτου. β.Η ποσότητα που θα επιδοτηθεί και γ.Η σε δραχμές αξία της ποσότητας που θα επιδοτηθεί. Η ανωτέρω κατάσταση θα συνοδεύεται: ι)από αντίγραφα των πιστωτικών σημειωμάτων για τους πελάτες της Εταιρείας. ιι)Από συγκεντρωτικό χρεωστικό σημείωμα (πρωτότυπο) το οποίο θα απεικονίζει την απαίτηση της Εταιρείας από το Δημόσιο.